**KRITERIJI ZA OCENJEVANJE ZNANJA**

**5. RAZRED**

**ŠOLSKO LETO 2021/ 2022**

**ŠPORT**

 **PREVERJANJE IN OCENJEVANJE**

V prvem in drugem ocenjevalnem obdobju so ocene številčne. Učitelj spremlja in beleži učenčeva močna in šibka področja ter njegov napredek. Posebej je pomemben učenčev trud, odnos do dela, prinašanje športne opreme in upoštevanje fair playa.

V vsakem ocenjevalnem obdobju je učenec ocenjen vsaj trikrat. Pri tem je vsaj ena ocena odraz truda, odnosa do dela, prinašanja športne opreme in upoštevanja fair playa.

Poleg tega se lahko ocenjuje:

* + atletika: tehnika nizkega štarta, skok v daljino, skok v višino preko elastike s prekoračno tehniko,
	+ gimnastika: preval naprej in nazaj, preval naprej z zaletom, skok čez kozo – naskok, raznožka, skrčka, odrivanje v opori na rokah, naskok na skrinjo vzdolž z doskokom,
	+ mali nogomet: vodenje žoge, notranja podaja, strel,
	+ mala košarka: vodenje s spremembami smeri in menjavanjem rok spredaj, podajanje z obema rokama izpred prsi, met z mesta,
	+ mala odbojka: zgornji in spodnji odboj,
	+ mali rokomet: lovljenje, vodenje, komolčna podaja,
	+ ostale športne aktivnosti.

Ne prinašanje športne opreme lahko vpliva na zaključeno oceno ob koncu šolskega leta.

Kriteriji ocenjevanja:

* + za oceno nezadostno: učenec se naloge sploh ne loti ali je ne opravi,
	+ za oceno zadostno: učenec se loti naloge in jo opravi zelo slabo,
	+ za oceno dobro: učenec solidno opravi dano nalogo, naredi več napak,
	+ za oceno prav dobro: učenec opravi dano nalogo z nekaj napakami,
	+ za oceno odlično: učenec opravi dano nalogo brezhibno ali z minimalnimi napakami.

DRUŽBA

1. **PREVERJANJE IN OCENJEVANJE** (V skladu s [Pravilnikom o preverjanju in ocenjevanju znanja ter napredovanju učencev v osnovni šoli](http://www.uradni-list.si/1/objava.jsp?urlid=200873&stevilka=3215).)

Preverjanje se izvaja sproti skozi celotno ocenjevalno obdobje pri ustnem ponavljanju in utrjevanju, lahko pa tudi pisno.

Ocenjevanje: predvidene so tri ocene iz pisnega ocenjevanja znanja. Za pisno ocenjevanje znanja so namenjene tri ure, pri čemer je prva namenjena preverjanju, druga pisanju in tretja analizi. Vsak učenec bo dobil še najmanj tri ocene, ki so lahko pridobljene z ustnim spraševanjem, referatom, projektnim delom ali drugimi dejavnostmi.

Domače naloge so obvezne. Ne prinašanje domačih nalog lahko vpliva na zaključeno oceno ob koncu šolskega leta.

**Kriteriji ustnega ocenjevanja:**

* odlično: pozna vso z učnim načrtom predpisano snov, pozna tudi podrobnosti. Snov dobro razume, jo samostojno reproducira in uporablja. Zna povezati dejstva med seboj. Uporablja pravilne pojme.
* Prav dobro: zanesljivo in solidno obvlada učno snov. Svoje znanje zna praktično uporabiti. Dela manjše napake pri povezovanju dejstev. Napake na učiteljevo pobudo takoj popravi. Uporablja pravilne pojme.
* Dobro: temeljito obvlada predpisano snov, ni pa zanesljiv pri uporabi in povezovanje dejstev. Ne dela bistvenih napak pri razlagi dejstev. Se primerno izraža.
* Zadostno: pozna snov, je pa ne razume povsem dobro. Brez učiteljeve pomoči snov ne more reproducirati. Dosega minimalne standarde znanja.
* Nezadostno: ne pozna učne snovi ali pozna le njen del (manj kot 45 %). Nezanesljiv je pri razumevanju osnovnih bistvenih dejstev. Ne zna odgovoriti tudi na pomožna vprašanja. Ne dosega minimalnih standardov znanja.

**Kriteriji pisnega ocenjevanja:** odlično: 90–100 %; prav dobro: 75–89 %; dobro: 60–74 %, zadostno: 45–59 %; nezadostno: 0–44 %

**Kriterij ocenjevanja referatov**

|  |  |  |  |  |  |
| --- | --- | --- | --- | --- | --- |
| **Kriteriji/ocena** | **Odlično (5)** | **Prav dobro (4)** | **Dobro (3)** | **Zadostno (2)** | **Nezadostno (1)** |
| **Opredelitev****in reševanje problema** | Učenec prepričljivo in nazorno opredeli problem ter pri njegovem reševanju pokaže izvirnost. | Problem opredeli in reši nazorno in prepričljivo, ne zasledimo pa izvirnosti. | Problem opredeli in reši ustrezno in nazorno; prepričljivost bi bila lahko večja ob vključitvi posameznih elementov. | Problem je opredeljen in rešen skromno in površno; učenec ne razbere posameznih ključnih elementov, ki definirajo problem. | Problem je opredeljen in rešen površno in šibko; učenec ne razbere večine ključnih elementov, ki definirajo problem. |
| **Uporaba in iskanje literature** | Učenec zbere veliko dodatne in raznovrstne literature, ki je natančno predelana. Informacije iz različnih virov so smiselno povezane. | Učenec je zbral in uporabil raznovrstno literaturo, ki jo je pretežno predelal. informacije iz različnih virov so v glavnem smiselno povezane. | Zbere in izbere dobršen del informacij, vendar le-te niso smiselno povezane. | Pomanjkljivo izbere literaturo; največ informacij zbere zgolj iz učbenika. | Pri zbiranju in izbiranju informacij je površen. Informacije, ki jih zbere, sploh ne omogočijo rešitve problema. |
| **Sinteza in****interpretacija informacij** | Sinteza in interpretacija sta prepričljivi in učinkoviti; pokaže se izvirnost učenca.  | Sinteza in interpretacija sta prepričljivi in učinkoviti, ne opazimo pa izvirnosti.  | Sinteza in interpretacija sta ustrezni; manjkajo bistveni, a lahko razvidni elementi. | Sinteza in interpretacija sta skromni; manjka dobršen del razvidnih elementov, ki pojasnjujejo problem. | Sinteza in interpretacija sta nezadostni; manjka večina elementov za pojasnitev problema.  |
| **Ustna predstavitev referata** | Predstavitev je zelo prepričljiva, nazorna z lastnimi primeri. Učenec uporablja bogat besedni zaklad, pravilno uporablja tudi strokovno terminologijo. Zelo motivira sošolce. | Predstavitev je prepričljiva, a nekoliko manj nazorna. Učenec uporablja bogat besedni zaklad, delno uporablja strokovno terminologijo. Sošolce pretežno motivira. | Predstavitev je ustrezna, vendar manj slikovita in nazorna; pri predstavitvi potrebuje našo pomoč. Besedni zaklad je manj bogat, strokovne terminologije ne uporablja. Pripovedovanje delno pritegne sošolce. | Predstavitev je skromna, učenec se moti in popravlja; potrebuje veliko pomoči. Besedni zaklad je skromen, strokovne terminologije ne uporablja. Sošolcev ne pritegne. | Predstavitev je zelo šibka ali celo neustrezna, nejasna, neslikovita. Govor je zelo slabo razumljiv, ne uporablja strokovne terminologije, besedni zaklad je zelo skromen. |

 LUM

**VREDNOTENJE UČENČEVIH IZDELKOV IN ZAPIS DOSEŽKOV**

**Ocenjevanje znanja** predstavlja določanje vrednosti opravljenega učenčevega dela v učni uri glede na njegovo doseganje ciljev pri usvajanju likovnih pojmov, likovnem izražanju ter privzgajanju doživljajskih naravnanosti in glede na njegove psihofizične zmožnosti**.** Pri tem se upošteva interes učenca za posamezne dejavnosti, aktivno sodelovanje ter sposobnost likovnega izražanja glede na razvojne in psihofizične zmožnosti posameznika. Likovne nadarjenosti se ne ocenjuje.

Ocena ne sme biti pridobljena na podlagi pisnih izdelkov. Učitelj ocenjuje likovne izdelke glede na to, kako učenec dosega cilje in standarde znanja. Zelo pomembno je individualno ocenjevanje, kjer učitelj spoštuje osebnostno integriteto in različnost med učenci.

Ocena je lahko seštevek točk iz več likovnih izdelkov.

**Kriteriji ocenjevanja:**

* + za oceno zadostno: učenec se loti naloge in jo opravi zelo slabo, ne upošteva navodil,
	+ za oceno dobro: učenec solidno opravi dano nalogo, navodila upošteva delno,
	+ za oceno prav dobro: učenec opravi dano nalogo z nekaj napakami, upošteva večino navodil,
	+ za oceno odlično: učenec opravi dano nalogo brezhibno ali z minimalnimi napakami, upošteva vsa navodila.

**MAT**

**PREVERJANJE IN OCENJEVANJE**

Odlomek iz Pravilnika o preverjanju in ocenjevanju znanja ter napredovanju učencev v osnovni šoli (Ur.l. RS, št. [73/2008](http://www.uradni-list.si/1/objava.jsp?urlid=200873&stevilka=3215)):11. člen (ocenjevanje po ocenjevalnih obdobjih)

Pri vsakem predmetu se učenčevo znanje ocenjuje skozi vse obdobje, ko se predmet izvaja.
Pri predmetih, za katere so s predmetnikom določene več kot dve uri tedensko, se znanje učencev oceni najmanj šestkrat v šolskem letu, pri čemer večina ocen ne sme biti pridobljena na podlagi pisnih izdelkov.

Preverjanje se izvaja sproti skozi celotno ocenjevalno obdobje pri ustnem ponavljanju in utrjevanju in pisno pred kontrolnimi nalogami.

Ocenjevanje: predvidene so štiri ocene iz pisnega ocenjevanja znanja. Za vsako so predvidene tri ure, pri čemer je prva namenjena preverjanju, druga pisanju, tretja pa analizi. Vsak učenec bo dobil še najmanj štiri ocene, ki so lahko pridobljene z ustnim spraševanjem, pri ocenjevanju znanja pisnega deljenja ali drugih dejavnostih.

* Kriterij ocenjevanja: ***odl (5):*** 90 – 100 %; ***pd (4):*** 75 – 89 %; ***db (3):*** 60 – 74 %, ***zd (2):*** 45 – 59 %; ***nzd (1):*** 0 – 44 %

Domače naloge so obvezne. Ne prinašanje domačih nalog lahko vpliva na zaključeno oceno ob koncu šolskega leta.

**NIT**

**PREVERJANJE IN OCENJEVANJE**

Odlomek iz Pravilnika o preverjanju in ocenjevanju znanja ter napredovanju učencev v osnovni šoli (Ur.l. RS, št. [73/2008](http://www.uradni-list.si/1/objava.jsp?urlid=200873&stevilka=3215)):11. člen(ocenjevanje po ocenjevalnih obdobjih)

Pri vsakem predmetu se učenčevo znanje ocenjuje skozi vse obdobje, ko se predmet izvaja.
Pri predmetih, za katere so s predmetnikom določene več kot dve uri tedensko, se znanje učencev oceni najmanj šestkrat v šolskem letu, pri čemer večina ocen ne sme biti pridobljena na podlagi pisnih izdelkov.

Preverjanje se izvaja sproti skozi celotno ocenjevalno obdobje pri ustnem ponavljanju in utrjevanju, lahko pa tudi pisno.

Ocenjevanje: predvidene so tri ocene iz pisnega ocenjevanja znanja. Za to so namenjene tri ure, pri čemer je prva namenjena preverjanju, druga pisanju in tretja analizi. Vsak učenec bo dobil še najmanj tri ocene, ki so lahko pridobljene z ustnim spraševanjem, referatom, projektnim delom ali pri drugih dejavnostih.

* Kriterij ocenjevanja: ***odl (5):*** 90 – 100 %; ***pd (4):*** 75 – 89 %; ***db (3):*** 60 – 74 %, ***zd (2):*** 45 – 59 %; ***nzd (1):*** 0 – 44 %

Domače naloge so obvezne. Ne prinašanje domačih nalog lahko vpliva na zaključeno oceno ob koncu šolskega leta.

**SLJ**

**PREVERJANJE IN OCENJEVANJE** (V skladu s [Pravilnikom o preverjanju in ocenjevanju znanja ter napredovanju učencev v osnovni šoli](http://www.uradni-list.si/1/objava.jsp?urlid=200873&stevilka=3215).)

Preverjanje se izvaja sproti skozi celotno ocenjevalno obdobje pri ustnem ponavljanju in utrjevanju, lahko pa tudi pisno.

Ocenjevanje: predvidene so štiri ocene iz pisnega ocenjevanja znanja (dve za jezik in dve za spis). Za vsako so namenjene tri ure, pri čemer je prva namenjena preverjanju, druga pisanju in tretja analizi. Vsak učenec bo dobil še najmanj štiri ocene, ki so lahko pridobljene za domače branje, govorni nastop, recitacijo poezije, z ustnim spraševanjem, referatom, projektnim delom ali pri drugih dejavnostih.

Domače naloge so obvezne. Ne prinašanje domačih nalog lahko vpliva na zaključeno oceno ob koncu šolskega leta.

**6. 1 Kriteriji ustnega ocenjevanja**

* Odlično: pozna vso z učnim načrtom predpisano snov, pozna tudi podrobnosti. Snov dobro razume, jo samostojno reproducira in uporablja. Zna povezati dejstva med seboj. Uporablja pravilne pojme.
* Prav dobro: zanesljivo in solidno obvlada učno snov. Svoje znanje zna praktično uporabiti. Dela manjše napake pri povezovanju dejstev. Napake na učiteljevo pobudo takoj popravi. Uporablja pravilne pojme.
* Dobro: temeljito obvlada predpisano snov, ni pa zanesljiv pri uporabi in povezovanje dejstev. Ne dela bistvenih napak pri razlagi dejstev. Se primerno izraža.
* Zadostno: pozna snov, je pa ne razume povsem dobro. Brez učiteljeve pomoči snov ne more reproducirati. Dosega minimalne standarde znanja.
* Nezadostno: ne pozna učne snovi ali pozna le njen del (manj kot 45 %). Nezanesljiv je pri osnovnih bistvenih dejstev. Ne zna odgovoriti tudi na pomožna vprašanja. Ne dosega minimalnih standardov znanja.

|  |
| --- |
| **GOVORNI NASTOP** |
| **GOVOR** |
| tekoč | 2 | 1,5 | 1 | 0,5 | 0 | netekoč |
| knjižni jezik | 2 | 1,5 | 1 | 0,5 | 0 | pogovorni jezik |
| glasen | 2 | 1,5 | 1 | 0,5 | 0 | tih |
| razločen | 2 | 1,5 | 1 | 0,5 | 0 | nerazločen |
| zelo hiter | 0,5 | 1 | 2 | 1 | 0,5 | zelo počasen |
| **VSEBINA** |
| smiselna | 2 | 1,5 | 1 | 0,5 | 0 | nepovezana |
| dolga | 2 | 1,5 | 1 | 0,5 | 0 | kratka |
| bogata | 2 | 1,5 | 1 | 0,5 | 0 | besed. revna |
| **NASTOP** |
| sproščen | 2 | 1,5 | 1 | 0,5 | 0 | boječ |
| primeren | 2 | 1,5 | 1 | 0,5 | 0 | neprimeren |
| **OCENA/ŠTEVILO TOČK:** **(odl) 5:** 20 - 17,5 **(pd) 4:** 17 – 13,5 **(db) 3:** 13 – 10 **(zd) 2:** 9,5 – 6 **(nzd) 1**: 5,5 – 0 |

|  |
| --- |
| **DEKLAMACIJA** |
| **GOVOR** |
| tekoč | 2 | 1,5 | 1 | 0,5 | 0 | ne tekoč |
| glasen | 2 | 1,5 | 1 | 0,5 | 0 | tih |
| razločen | 2 | 1,5 | 1 | 0,5 | 0 | nerazločen |
| zelo hiter | 0,5 | 1 | 2 | 1 | 0,5 | zelo počasen |
| z razumevanjem | 2 | 1,5 | 1 | 0,5 | 0 | ni razumevanja  |
| **NASTOP** |
| sproščen | 2 | 1,5 | 1 | 0,5 | 0 | boječ |
| primeren | 2 | 1,5 | 1 | 0,5 | 0 | neprimeren |
| **OCENA/ŠTEVILO TOČK:** **(odl) 5:** 14 - 12,5 **(pd) 4:** 12 – 10 **(db) 3:** 7,5 – 9,5 **(zd) 2:** 4 – 7 **(nzd) 1**: 3,5 – 0  |

|  |  |
| --- | --- |
| **KRITERIJ ZA OCENJEVANJE PISNIH NALOG- SPISOV** | **ŠTEVILO TOČK** |
| 1. Ustrezna vsebina
 | 1 2 |
| 1. Upoštevanje zgradbe spisa (uvod, jedro, zaključek), pisanje v odstavkih
 | 1 2 |
| 1. Upoštevanje vsebine glede na zgradbo spisa (v uvodu predstavimo temo, v jedru pripovedujemo o enem dogodku …). Upoštevanje vsebine glede na dano vrsto spisa (doživljajski, domišljijski)
 | 1 2 |
| 1. Časovno sosledje
 | 1 |
| 1. Zanimivost vsebine
 | 1 2 |
| 1. Slovnična pravilnost (zapis besed, velika začetnica, ločila)
 | 1 2 3 |
| **OCENA/ŠTEVILO TOČK:** **(odl) 5:** 12 - 11 **(pd) 4:** 10 – 9 **(db) 3:** 8 – 7 **(zd) 2:** 6 – 5 **(nzd) 1**: 4 – 0 |